જી. કે. પિલ્લઈ કહે છે, "મધમાખીના આકારની કોઈ ચીજ એ વ્યક્તિએ જમીન પર ફેંકી હતી. પછી એ પોતાના મોબાઇલ પર ઓરડાના ફોટોગ્રાફ્સ દેખાડવા લાગ્યો હતો."

"મધમાખી જેવી વસ્તુ વાસ્તવમાં મિની ડ્રોન હતું. એ દૃશ્ય ડરામણું હતું. ધારો કે આવું ડ્રોન કોઈ તમારા બેડરૂમમાં રાખી દે તો તમારી પ્રાઇવસી કેટલી સલામત રહેશે?"

પ્રાઇવસીનો મુદ્દો

પ્રાઇવસી સંબંધે જોરદાર ચર્ચા ચાલી રહી છે ત્યારે સવાલ એ છે કે આપણે પ્રાઇવસી વિશે શું જાણીએ છીએ?

આપણે કોઈ ઍપ ડાઉનલોડ કરીએ છીએ ત્યારે દરેક તબક્કે 'ઓકે' બટન દબાવતા જઈએ છીએ. 

એ ઍપનો માલિક આપણી સહમતીથી આપણા મોબાઇલ પરના આપણા દોસ્તો, પરિવારજનોના કોન્ટેક નંબર્સ, આપણા એસએમએસ, આપણા મોબાઇલમાંના ફોટોગ્રાફ્સ ચૂપચાપ જોઈ કે વાંચી શકે છે અને પોતાના આર્થિક ફાયદા માટે તેનો ઉપયોગ કરી શકે છે એ આપણે જાણીએ છીએ?

આપણા ડેટાનો શું ઉપયોગ કરવામાં આવ્યો કે એ કઈ કંપનીને આપવામાં આવ્યો એ આપણને જણાવવાની તકલીફ ઍપ કંપની લે છે ખરી?

વડાપ્રધાન નરેન્દ્ર મોદીના ઍપ સંબંધે સર્જાયેલા વિવાદ બાદ પ્રાઇવસી પોલિસીમાં ફેરફાર કરીને એક શબ્દ 'પ્રોસેસ'નો ઉપયોગ કરવામાં આવ્યો છે. 

આ શબ્દનો અર્થ શું છે, આ પ્રોસેસિંગથી શું મેળવવામાં આવશે એ બાબતે આપણે માત્ર અનુમાન કરી શકીએ છીએ. 

તમને આ વાંચવું પણ ગમશે:

ઇલિયટ ઑલ્ડરસન (અસલી નામ બૈપ્ટિસ્ટ રૉબર્ટ)ના નામે ટ્વીટ કરનારા ફ્રાન્સના સિક્યોરિટી રિસર્ચરનું આ નવી પ્રાઇવસી પૉલિસી પર કહેવું છે, "સ્પષ્ટ છે કે આ ડેટાના ઉપયોગ પ્રોફાઇલ બનાવવા માટે કરી શકાય છે."

"માની લો નમો એપ તમારું આઈપી તેમના સર્વર પર મોકલે છે. તેનાથી એપ્લીકેશન તમારું લોકેશન જાણી શકે છે અને એ પણ જાણી શકે છે કે તમે ક્યાં ક્યાં જઈ ચૂક્યા છો."

ભાજપનું કહેવું છે કે કેટલીક માહિતીઓને પ્રોસેસ કરવા માટે 'થર્ડ પાર્ટી'ને મોકલી શકાય છે કે જેથી લોકોને પર્સનલાઇઝ્ડ એક્સપીરિયન્સ આપી શકાય. 

તેના પર ઑલ્ડરસન કહે છે, "એપ્લીકેશનનો યૂઝર એક્સપીરિયન્સ વધારે સારો કરવા માટે ખાનગી માહિતી એકત્ર કરવાની જરૂર પડતી નથી. નમો એપ રાજકીય ઉપયોગ માટે છે. ખાનગી ડેટાના આધારે પ્રાસંગિક વિષય બતાવવા એક ચાલબાજી છે."

ઑલ્ડરસનના અનુસાર નમો એપમાં ઉમેરવામાં આવેલા ડેટાને કોઈ બહારની વ્યક્તિ ઇચ્છે તો વચ્ચેથી વાંચી શકે છે. 

તેમણે કોંગ્રેસની મેમ્બરશીપ એપમાં પણ સુરક્ષાને લઇને ખામી ગણાવી હતી. 

કેમ્બ્રિજ ઍનાલિટિકા, આધાર, ભારતીય જનતા પાર્ટી (બીજેપી) અને કોંગ્રેસના ઍપના ડાઉનલોડ બાબતે જોરદાર વિવાદ ચાલી... \n\nમને ઉપરના લેખ માટે સારું શીર્ષક આપો.
ઍપ ડાઉનલોડ વખતે ‘ઓકે’ બટન દબાવવાથી તમે શું ગૂમાવો છો?